Ува ёрос

Ува ёрос — Удмурт Республикалэн ёросэз, интыяськемын Удмурт шаерлэн шундыпуксён палаз. Герӟаське Якшур-Бӧдья, Дэри, Пичи Пурга, Можга, Вавож, Сюмси но Сьӧлта ёросъёсын. Ёрослэн центрез — Ува каргурт. Интыяськемын 2448,8 квадрат иськем музъем вылын. Улӥсез 40 сюрс 882 адями (2009-тӥ арлы). Удмуртъёс - 44,9 %, ӟучъёс - 50,5 %, бигеръёс - 2,3 %, мукет калыкъёс - 1,9 % (2002-тӥ арын ортчем переписья). Калыклэн лыдызъя Удмуртиысь ёросъёс пӧлын Ува ёрос куинетӥ интыын. 

 Инкуазь 

Ува ёрослэн бадӟым люкетэз интыяськемын Можга вырйыл вылэ. Нылга но Ува шуръёс котырын гинэ Тыловай вырйыл вылэ пыре. Ува ёрос пыр бызё таӵе шуръёс: Валой, какмож, Арлеть, Мушковай. Нюлэсъёс Ува ёрослэсь 60 %-сэ басьто. Отын интыяськемын Областновский заказник — отын быронлэсь утисько койыкъёс, дукъяос, вучайыос, кыр пуныос но мукет пӧйшуръёс. Ува ёрослэн муэз узыр мувӧен, гыбедэн, лэсьтӥськон луоен но горд сюен.

1978-тӥ арын Ува ёросын муын шедьтэмын минерал ву. Ува каргуртын усьтэмын со вуэз поттонъя «Увинская» предприятие. Бӧрысьгес минерал ву потон интыосын усьтэмын «Ува» санаторий. 

 Ёрослэн кылдэмез 
Ува ёрос кылдытэмын Удмурт обласьтлэн исполнительной комитетэзлэн президиумезлэн постановлениезъя 8-тӥ январе 1935-тӥ арын. Та ёросэз кылдытон сярысь решение кутэмын Сьӧлта но Вавож ёросъёслэн укыр пасьтана вӧлмеменызы сэрен. 10-тӥ июле 1935-тӥ арын Ува ёрос центрлы город выллем каргурт (посёлок) ним сётэмын. 1962-тӥ арын Ува ёросэз висъязы кык люкетлы: промышленностья Ува ёрос но гурт удысъя Ува ёрос. Таин валче 1963-тӥ арысен 1965-тӥ арозь Ува ёросэ пыризы Сьӧлта но Вавож ёросъёслэн люкетъёссы. 1965-тӥ арын промышленностьлы но гурт удыслы люкем Ува ёрос нош ик огазеямын вал. Соку кылдӥз огъя Ува ёрос. 

Та нуналлы Ува ёросын кун властез быдэсъяло ёрос кенеше пырись депутатъёс - 33 адями, бырйисько 5 арлы. «Ува ёрос» муниципал кылдытэтлэн тӧроез - Владимир Анатольевич Головин. Ува ёрослэн администрациеныз кивалтэ Александр Филиппович Штумф.

 Территориослы люкиськон 
 Муниципал кылдытэтъёс 
Ува ёрос люкиське 17 муниципал кылдытэтъёслы. Ваньзы луо гурт поселениос.
 №  Гурт поселение  Центрез  Улонинтыосызлэнлыдзы  Улӥсьёсыз (2017)  ПлощадезРеспулика Удмуртия. Общая площадь земель муниципального образования ,км2 1  Былай гурт поселение  Былай черкогурт  6  985  228,03 2  Ва-Тукля гурт поселение  Ва-Тукля черкогурт  7  1976  149,54 3  Выль Мултан гурт поселение  Выль Мултан черкогурт  6  988  178,65 4  Жужгес гурт поселение  Жужгес гурт  3  562  128,43 5  Каркалай гурт поселение  Каркалай черкогурт  3  1877  30,97 6  Красносельской гурт поселение  Красной черкогурт  5  730  91,70 7  Кулябино гурт поселение  Кулябино гурт  3  440  76,12 8  Кыйлуд гурт поселение  Кыйлуд черкогурт  5  1127  185,44 9  Мушковай гурт поселение  Мушковай черкогурт  5  657  120,84 10  Нылга гурт поселение  Нылга черкогурт  7  2826  179,93 11  Петропавловской гурт поселение  Петровской гурт  6  560  134,91 12  Поршур гурт поселение  Поршур гурт  6  1851  173,44 13  Сям-Можга гурт поселение  Сям-Можга черкогурт  4  647  230,32 14  Ува гурт поселение  Ува посёлок  4  20553  31,12 15  Удугуӵин гурт поселение  Удугуӵин черкогурт  7  1130  264,02 16  Чекан гурт поселение  Чекан черкогурт  7  480  95,11 17  Ӵуштаськем гурт поселение  Ӵуштаськем гурт  5  741  146,82

 Гуртъёс 

Ува ёросэ пыре 89 улон инты: 1 посёлок, 16 черкогурт, 70 гурт, 1 починка но 1 выселка.

 Экономика 
Красное черкогурт дорын усьтэмын мувӧй кысконъя Архангельское инты. «Увинское» но «Вишур» огазеяськонъёсын гыбед потто. Ёросын интыяськемын нюлэс поттон 2 комбинат, 1 лесопункт, лэсьтӥськонъя 2 огазеяськон, етӥн поттон но кирпич шуккон огазеяськонъёс. Ува ёросын интыяськемын йӧллэсь, сӥльлэсь сиён-юон поттон. Гурт хозяйствоосын будэто ю нянь, картошка, етӥн, бакча сиёнъёс. Ува каргуртысь вань гуртъёсы сюрес ӝутэмын. 

 Культура но дышетон 
Ёросын усьтэмын 29 школа, со пӧлысь 20-ез шор ёзо тодон-валан сётэ. 34 нылпи сад но пӧртэм профессиослы дышетӥсь колледж. Ужало Искусствоосъя нылпи школа но Нылпи творчествоя центр. Калыкез эмъяло 3 эмъяськон юртъёсын, юрттэт сёто 3 амбулаториын но гуртъёсы интыяськем 40 пала фельдшер-акушер пунктъёсын. Районын ужа культурая 39 юрт, 23 библиотека, 2 школа-интернат но Историяя но чеберлыкъя музей. 
Ува ёросын вордскемын тодмо писатель Пётр Блинов (1913-1942), Матвей Кельдов (1900-1930), тодмо суредась Геннадий Сидоров но мукетъёсыз. Узей-Тукля гуртын усьтэмын Киужъёсъя юрт. Ёросын потэ "Увинская газета", со вӧлме Ува ёросысь вань гуртъёсы. Тиражез 2 сюрс 282, редакторез. П. В. Люкин.

 Чӧлсконъёс 
 Ува ёрослэн официальной сайтэз 
 Ува ёрос Кун Кенешлэн сайтаз 
 Ува ёросысь муниципальной образованиос 
 Удмуртиысь ёросъёс 

Категория:Удмуртиысь ёросъёс